open-index/open-wikipedia-markdown huggingface dataset:
Raytheon

**Raytheon Company** er en amerikansk industribedrift i forsvarsbransjen.  Hovedområdene er utvikling og produksjon av forsvarsmateriell og sivil elektronikk.  Fram til 2007 var de involvert i flyproduksjon.  Raytheon er verdens største produsent av styrte missiler.

Selskapet ble etablert i 1922 og ble et aksjeselskap i 1928. Det nåværende navnet ble tatt i bruk i 1959. Selskapet har rundt 73&nbsp;000 ansatte rundt i verden og årlig omsetning på rundt 20 milliarder dollar. Mer enn 90 % av omsetningen kom fra forsvarskontrakter, og i 2007 var de verden femte største forsvarsbedrift, og er fjerde størst i USA etter omsetning (etter Lockheed Martin, Boeing og Northrop Grumman).

Bedriftens hovedkvarter ble flyttet fra Lexington i Massachusetts til Waltham i Massachusetts 27. oktober 2003.  De hadde også hovedkvarteret sitt i Waltham mellom 1941 og 1961, før de flyttet til Lexington.

## Produkter

### Missiler
Kjente missiler fra selskapet:
* AGM-65 Maverick
* AGM-88 HARM
* AGM-129 ACM (Advanced Cruise Missile)
* AGM-154 Joint Standoff Weapon
* AIM-7 Sparrow
* AIM-9 Sidewinder
* AIM-120 AMRAAM
* BGM-109 Tomahawk
* MIM-23 Hawk
* MIM-104 Patriot
* RIM-7 Sea Sparrow
* RIM-162 ESSM

## Referanser


## Eksterne lenker
*
Hồ Xuân Hương

**Hồ Xuân Hương** (kinesisk , pinyin **; født 1772 på slutten av Lê-dynastiet, død 1822) var en vietnamesisk poet som skrev med skriftformen *[[chữ nôm]].* Hương regnes som en av de viktigste litterære personene i landets historie, og kalles for «nôm-poesiens dronning».

Hun antas å ha vært gift minst to ganger, siden diktene hennes henviser til to forskjellige ektemenn, Vinh Tuong, en lokal tjenestemann, og Tong Coc, en noe høyere rangert tjenestemann. For Tong Coc var hun en annenrangs kone &ndash; en konkubine &ndash; en rolle hun tydeligvis ikke var fornøyd med («som tjenestekvinnen, men uten betalingen»). Dette ekteskapet varte imidlertid ikke lenge, siden Tong Coc døde seks måneder etter bryllupet deres.

Resten av livet bodde hun i et lite hus nær Hồ Tây i Hanoi. Hun livnærte seg som lærer, og må ha reist en del, da det finnes dikt av henne om flere steder i nordlige Vietnam.

Siden de fleste av hennes verker var skrevet på *chữ nôm* hjalp hun til med å høyne vietnamesiskens status til et litterært språk. Det har imidlertid blitt funnet dikt av henne skrevet på klassisk kinesisk, så hun var ikke en purist.

## Referanser


## Kilder
* 
*
San Saba

**San Saba** kan referere til:

* San Saba (Roma), en bydel i Roma
* San Saba County, et fylke i Texas, USA
* San Saba (Texas), en by i Texas
Jean Metzinger

**Jean Metzinger** (født 25. juni 1883 i Nantes, død 3. november 1956 i Paris) var en fransk maler. Stilen hans utviklet seg fra neoimpresjonisme via fauvismen til analytisk kubisme.

## Biografi
Etter fullført studenteksamen i hjembyen, dro han som tyveåring til Paris for å studere medisin. Dette fant han ut at ikke passet, og han kuttet det ut for å bli maler i stedet. Han ble kjent med maleren Robert Delaunay og dikteren Max Jacob og kom derigjennom inn i kretsen rundt Guillaume Apollinaire. Så møtte han malerne i Bateau Lavoir, og ble spesielt kjent med Georges Braque, Pablo Picasso og Juan Gris.

Han gjorde seg etterhvert tanker om bilde som medium, og ga i 1910 ut skriftet: *«Anmerkninger om maleriet».* Samme år hadde han verker til utstilling i Salon des indépendants, hvor han også stilte i 1911 sammen med Delaunay, Albert Gleizes og Fernand Léger.

Tankene hans ble videreutviklet sammen med Albert Gleizes, og i 1912 kom avhandlingen *«Du Cubisme»*. Boken vekket stor oppmerksomhet. Han ble også medstifter av Section d'Or, også kjent som *Puteauxgruppen*.
Han deltok på tallrike utstillinger, slik som Salon d'automne (1911, 1913), *Galerie de la Boétie* i Paris (1912), *[[Der Sturm]]* i Berlin (1913), *Berthe Weil* (1913, Paris) og *Montross Gallery*, New York (1916). Suksessen førte også til lærerstillinger ved Académie de la Palette, og senere ved Académie Arenius.

Han ble innkalt til den første verdenskrig, og flyttet etterpå tilbake til Paris, hvor han stort sett ble boende resten av livet. Unntaket var en periode i Bandol under andre verdenskrig. Han fikk et treårig lærerengasjement ved Académie Frochot fra 1950. Han døde som 75-åring i Paris.

## Utvikling som kunstner
Han var først opptatt av den neo-impresjonistiske malestilen, og laget mosaikklignende fargemønstre mellom 1905 og 1908. Disse kan regnes for hans første kunstneriske høydepunkter, som dannet en overgang til hans senere kubistiske bilder. Han viste også en sans for klar billedorden og konstruerte sine bilder deretter.

Etterhvert ble bildene mere geometriserende og viser kontakten til Braque, Picasso og Gris. En kan også allerede i 1910-arbeidene finne trekk som fører mot den senere analytiske kubismen.

Fra 1920- årene og framover fjernet han seg noe fra kubismen.

Som representant for en «degenerert malestil» ble han erklært entartet av naziregimet i Tyskland i 1937.

## Referanser


## Se også
* Puteauxgruppen

## Eksterne lenker
* Metzinger in der ArtCyclopedia
Barnas Holmenkolldag

** Barnas Holmenkolldag ** er en årlig skidag som arrangeres i mars i Holmenkollen skianlegg, som arrangeres av Foreningen til Ski-Idrettens Fremme (Skiforeningen) i Oslo. Dagen har blitt arrangert siden 1973 som en del av Holmenkollen skifestival.

En kan velge mellom 3 ulike løyper. Harepus er 250 meter og passer for barn i alderen 4 – 5 år. Bamse er 1000 meter og passer for barn i alderen 6-8 år. Elgløypa er 3000 meter og passer til barn i alderen 9 – 12 år.

Det er ingentidtakning og alle barn får premie når de kommer i mål.

I 2002 satte Barnas Holmenkolldag verdensrekord med oppunder 10 000 barn i arenaen. Denne rekorden står fortsatt i Guinness rekordbok,og arrangementet har fortsatt tittelen "verdens største barneskirenn".

Holmenkollen nasjonalanlegg er under utbygging i perioden april 08 – mars 2010. Derfor ble Barnas Holmenkolldag flyttet til Frognerparken i 2009. Opp mot 7000 barn deltok og over 20 000 mennesker var innom parken.
Rione San Saba

**San Saba** er en bydel (*[[rione]]*) i Roma. San Saba har navn etter kirka San Saba, som ligger sentralt i bydelen. San Saba ligger i den sørlige utkanten av Romas historiske sentrum, og omfatter området mellom Via delle Terme di Caracallo og bymuren.

## Severdigheter
* Caracallas termer
* FAOs hovedkvarter

## Eksterne lenker
* 
*  Severdigheter
* San Saba på Google Maps
Lodger

***Lodger*** er et David Bowie-album fra 1979. *Lodger* er tredje album  av «Berlin-trilogien» (*[[Low]]*, *[[“Heroes” (album)|Heroes]]* og *Lodger*), og Brian Eno hadde en sentral rolle under innspillingen av albumet. *Lodger* ble spilt inn i Tyskland, men produsert i Sveits og New York i USA.

Albumet er regnet som mer tilgjengelig enn *Low* og *Heroes*, og inneholder ingen instrumentaler.  Musikkbildet er noe lysere og mer pop-orientert, men er fortsatt et eksperimentelt.

## Sporliste
Alle sangene er skrevet av David Bowie og Brian Eno borsett fra der annet er angitt.

#«Fantastic Voyage» – 2:55 
#«African Night Flight» – 2:54 
#«Move On» (Bowie) – 3:16 
#«Yassassin (Turkish for Long Live) » (Bowie) – 4:10 
#«Red Sails» – 3:43 
#«DJ» (Bowie, Eno, Carlos Alomar) – 3:59 
#«Look Back in Anger» – 3:08 
#«Boys Keep Swinging» – 3:17 
#«Repetition» (Bowie) – 2:59 
#«Red Money» (Bowie, Alomar) – 4:17 

## Plasseringer

;Album

;Singel

## Musikere
* David Bowie – vokal, støttevokal, piano, gitar, synthesizer, Chamberlin 
* Carlos Alomar – gitar, trommer
* Dennis Davis – perkusjon, bass 
* George Murray – bass 
* Sean Mayes – piano 
* Simon House – fiolin, mandolin 
* Adrian Belew – gitar, mandolin 
* Tony Visconti – støttevokal, gitar, mandolin, bass 
* Brian Eno – synthesizere, ambient drone, piano, cricket menace, gitar, heste trumpet, eroica horn, piano 
* Roger Powell – synthesizer 
* Stan – saksofon

## Andre utgivelser
Albumet har blitt utgitt flere ganger på CD.  Både RCA, Rykodisk og EMI har gitt ut albumet.
På Rykodiscs utgivelse fra 1991 fulgte det med to ekstranummer «I Pray Olé» (tidligere ikke utgitt) og en ny innspilling av «Look Back in Anger» fra 1988.

## Eksterne lenker
*
Risøbank

**Risøbank** er et sommersted med gods og tidligere parafinoljefabrikk på i Furulunden i Mandal, like vest for Sjøsanden nær utløpet av Mandalselva.
Forretningsmannen Christian Salvesen og broren Johan Theodor Salvesen bygde opp et internasjonalt imperium innen hvalfangst i Norge og Skottland, og anla parafinoljefabrikk på Risøbank. Lord Edward Salvesen, sønn av Christian Salvesen, anla senere sommerstedet Risøbank på stedet. Her drives det i dag blant annet sommercafé, kunstgalleri og selskapslokale.

Til godset hører en egen sandstrand – Lordens – og det er anlagt en større, engelsk hage med drivhus og en imponerende samling større busker og trær av rhododendron rundt anlegget. Risøbank ligger midt i det offentlige friluftsområdet Furulunden, som danner en sammenhengende grønn lunge rundt Mandals mange strender.  Da staten kjøpte Risøbank i 1969, ble områdene åpnet opp for allmennheten og hetende Furulunden/Risøbank.

## Eksterne lenker
* 
*Risøbank , Arkitekturguiden for Vest-Agder, Vest-Agder fylkeskommune
*Risøbank offisiell nettside
Tweebuffelsmeteenskootmorsdoodgeskietfontein

**Tweebuffelsmeteenskootmorsdoodgeskietfontein** (direkte oversatt: *To buffaloer skutt og drept med ett skudd fontene*) er en fiktiv sørafrikansk by som ble brukt innen markedsføringen for å beskrive en typisk liten landbruksby.

Selv om navnet strengt tatt ikke er grammatisk korrekt, illustrerer det det samlede protokjennemerket på afrikaans: alle de beskrivende aspektene i et konsept kan vanligvis settes sammen til et monsteraktig ord, som på norsk. Andre eksempler kan være *wildewaatlemoenkonfytkompetisiebeoordelaarshandleiding* (*villvannmelonsyltetøyskonkurransedommeres manual*) eller hva en kan lage med 70 bokstaver: *maketaanwaatlemoenkonfyttentoonstellingbeoordelaarshandleidingsboekies*. Uttrykkene er heldigvis sjelden brukt i allmennheten, og det er enighet om at ord skal skrives med bindestrek hvis de begynner å bli for lange.

Anton Goosen, en sørafrikansk musiker, har også fremført en sang med denne tittelen, skrevet av Fanus Rautenback.
Tommy Rasmussen

**Tommy «The Wizard» Rasmussen** (født 14. februar 1974) er en utøver av MMA-kampsport, med Brasiliansk Jiu-Jitsu som spesialitet.

Han kommer fra Tjølling i Larvik kommune og er medlem av klubben *Team Valhall*.

## Turnerings meritter
* 2008 Norwegian Open Championship 2.-plass
* 2008 Kaisho Challange 2008 3.-plass
* 2007 Stenungsund BJJ bluebelt 100+kg vinner
* 2007 Stenungsund BJJ bluebelt open master vinner
* 2006 Ghettofight Submission wrestling vinner
* 2006 Kaisho BJJ cup (white) vinner
* 2005 Scandinavian Shooto Championship 2.-plass
* 2004 Grappler's Open Norway BJJ vinner
* 2004 Gameness Sweden vinner 
* 2004 Mixed Battle Of Malmö II (Shooto) 2.-plass 
* 2003 Swedish Open SW 3.-plass 
 
## MMA meritter

## Eksterne lenker
* 
* Valhall Gyms Hjemmesider
* Profil på MMA Universe
* Profil på MMA Madness
* Østlandsposten – Tommy, tiger i bur
Taekwondo under Sommer-OL 2000

**Taekwondo under Sommer-OL 2000**. Taekwondo var for første gangen med som offisiell olympisk øvelse under OL-2000 i Sydney. Sporten har to ganger tidligere vært med som demonstrasjonsgren; i 1988 i Seoul og i 1992 i Barcelona. Det ble konkurrert om totalt åtte olympiske titler, fire vektklasser for kvinner og fire for herrer. Sør-Korea ble beste nasjon med tre gullmedaljer.

## Medaljer

## Menn
### 58 kg

### 68 kg

### 80 kg

### over 80 kg

## Kvinner
### 49 kg

### 57 kg

### 67 kg

### over 67 kg
Cochenillelus

**Cochenillelus** (*Dactylopius cocchus*) er en art i familien Dactylopiidae som hører til blant skjoldlusene. Disse lusene brukes til fremstilling av fargestoffet karmin, som brukes både til farge i mat, kosmetikk, tekstiler og i maling.

Cochenillelus kommer opprinnelig fra Mexico, hvor aztekerne kjente til at de kunne brukes til å lage farge. Også Maya-kulturen kjente til lusenes gode egenskap som farge. Da europeerne kom til Mexico tok de med seg lus til Kanariøyene i Europa. De er også innført i Spania, Algerie og Australia.

## Biologi
Hunnen er vingeløs, omtrent 5 millimeter lang som voksen. De er flattrykte, med en oval kroppsfasong og kryper rundt på kaktuser. Fargen er rødlig, men den er skjult av et hvitt vokslag. Hannen har vinger og to lange haletråder (cerci).

Cochenillelus er plantelus og lever på kaktus i slekten *[[Opuntia]]*, hvor den suger ut plantesaft.

## Karmin
Slekten *[[Dactylopius]]* har mange svært nærstående arter som er vanskelige å skille fra hverandre. Mange av artene kan brukes til å fremstille fargestoffet karmin. Karmin er egentlig et giftstoff som lusen produserer som beskyttelse ovenfor predatorer (rovdyr).

Det er de voksne hunnene som brukes i produksjon av karmin. Etter at de er drept, tørkes de og er klar for salg. For å fremstille fargen knuses lusene til et pulver. For å fremstille fargen må pulveret kokes og tilsettes ulike ingredienser.

Det er to måter å drive oppdrett av disse lusene. Den tradisjonelle går ut på å høste lusene etterhvert som de blir kjønnsmodne. Den kontrollerte formen foregår i drivhus der kaktusene er plantet tett. Farmen er beskyttet mot vær og vind. Hver kaktus er utstyrt med et lite rede. Utviklingstiden er 3 måneder og temperaturen holdes på konstant 27° celsius.

På slutten av 1900-tallet lyktes det å fremstille et syntetisk fargestoff som hadde svært mange av de samme egenskapene som karmin, og bruken av «ekte karmin» gikk sterkt tilbake. I nyere tid har bruken igjen økt.

Karmin er en rød farge og brukes til farging av mat, kosmetikk, tekstiler og i maling.

Brukt i mat er fargestoffet godkjent i EU med E-nummer E-120.

I kosmetikk er ekte karmin brukt blant annet i leppestifter.

## Systematisk inndeling
 

* Underorden plantesugere (Homoptera) – (parafyletisk gruppe)
** delgruppe plantelus (Sternorrhyncha) 
*** gruppe skjoldlus  (Coccoidea (Fallén, 1814) )
**** overfamilie Neococcoidea 
***** familie Dactylopiidae 
****** slekt Dactylopius  
******* Cochenillelus – *[[Dactylopius coccus]]* 
## Eksterne lenker
*
Vestkysten

***Vestkysten*** var en dagsavis utgitt i Stavanger fra 16. september til 24. november i 1987.

I planleggingsfasen var Arvid Weber Skjærpe og Kjartan Rødland begge redaktører, før Skjærpe fikk eneansvar som redaktør etter lansering. *Vestkysten* hadde yngre lesere som målgruppe, og distribuerte den første måneden gratis aviser til  husstander  i det utvidede Stavanger-området.

Avisen fikk 6000 abonnenter, men på grunn av dårlig annonsesalg gikk den konkurs etter bare ti ukers drift. Da hadde *Vestkysten* en gjeld på seks millioner kroner, og hele aksjekapitalen på 15 millioner var gått tapt. Rundt 50 ansatte ble berørt av konkursen.

## Referanser
Judo under Sommer-OL 1964

**Judo under Sommer-OL 1964** ble arrangert fra 20. til 23. oktober 1964 i Nippon Budokan i Tokyo. 

Judo debuterte som olympisk sport under OL-1964 i Tokyo. 72 utøvere fra 27 nasjoner konkurrerte i fire vektklasser, alle for menn. De tapende semifinalistene fikk bronsemedaljer. 

Japan ble beste nasjon med tre gullmedaljer foran Nederland med en.

## Medaljefordeling

## Resultater
### Lettvekt (68 kg)

### Mellomvekt (80 kg)

### Tungvekt (over 80 kg)

### Åpen klasse

## Eksterne lenker
* Judo at the 1964 Summer Olympics hos olympedia.org
* Resultater og profilside  hos sports-reference.com
Norsk Avisdrift

**Norsk Avisdrift AS** er et norsk medieselskap som ble etablert i 1997 for å forestå utgivelse av gratisaviser i Norge. Selskapet startet som en del av pornoblad-gründer Sten Ture Jensens Media Holding i 1997, et selskap som ble slått konkurs i 1999.

Norsk Avisdrift gav ut *[[Osloposten]]* fra 1997, samt *[[Folloposten]]* og *[[Bærumsposten]]* fram til 2002, og *[[Byavisa]]* i Trondheim fra 1998.

Norsk Avisdrift eies i hovedsak av det danske mediekonsernet Søndagsavisen (87,88 prosent).

*Byavisa* ble kjøpt av Norsk Avisdrift i 1997. Rundt *Byavisa* er det dessuten etablert to andre gratisaviser, *[[Byens Næringsliv]]* og *[[Byavisa Stjørdal]]* (2005), sistnevnte ble imidlertid lagt ned etter ett års drift.

Danske Søndagsavisen AS og senere A-pressen kom inn som eiere i Norsk Avisdrift 5. oktober 1999 etter konkursen i Sten Ture Jensens Media Holding. A-pressen solgte seg helt ut i 2001 etter uenighet med Søndagsavisen om driften.

Norsk Avisdrift tapte fram til nedleggingen av alle gratisavisene bortsett fra *Byavisa* i 2002 over 100 millioner kroner på gratisavissatsingen. Etter dette har bedriften klart å drive med etterhvert solide overskudd takket være den lønnsomme driften av *Byavisa*.

I 2008 solgte de danske eierne *Byavisa* og utgiverselskapet Norsk Avisdrift til NR1 Adressa-trykk Orkanger, som igjen eies av A-Pressen Lokale Medier (50%) og Adressa Trykk (50%), som igjen er datterselskaper av A-pressen og Adresseavisen.
Judo under Sommer-OL 1972

**Judo under Sommer-OL 1972**. Judo var med på det olympisk programmet for andre gang i OL-1972 i München. Det ble konkurrert i seks klasser alle for menn. Alle tapende semifinalister fikk bronsemedaljer. Japan vant tre gullmedaljer, Nederland to.

## Medaljer

## Menn
### Lettvekt (63 kg)

(1) Sølvmedaljen ble vunnet av Bakaava Buidaa fra Mongolia, men han ble diskvalifisert på grunn av dopingbruk.

### Weltervekt (70 kg)

### Mellomvekt (80 kg)

### Lett-tungvekt (90 kg)

### Tungvekt (over 90 kg)

### Åpen klasse

## Eksterne lenker
* Resultater og profilside  på sports-reference.com
Sega Saturn

**Sega Saturn** er en 32-bits spillkonsoll som ble først utgitt den 22. november 1994 i Japan, 11. mai 1995 i Nord-Amerika, og. 8. juli 1995 i Europa. Maskinvaren ble støttet i både Europa og Nord-Amerika frem til slutten av 1998 og i Japan helt frem til 2000. Sega Saturn kjempet i femte-generasjons konsollkrigen mot Nintendo 64 og Sony PlayStation.

Til tross for at Saturn ikke var en stor suksess utenfor Japan, så har den i ettertid fått en slags fanbasert kult rundt omkring i verden. Både maskinen og dens spill er blitt nokså ettertraktet av den harde kjerne med spillere og samlere.
Judo under Sommer-OL 1980

**Judo under Sommer-OL 1980**. Judo var med på det olympiske programmet for fjerde gang under OL-1980 i Moskva. Det ble konkurrert i åtte klasser alle for menn. Alle tapende semifinalister fikk bronsemedaljer. Sovjetunionen ble beste nasjon foran Frankrike begge med to gullmedaljer.

## Medaljer

## Menn
### Lettvekt (60 kg)

### halvlettvekt (65 kg)

### Lettvekt (71 kg)

### Halvmellomvekt (78 kg)

### Mellomvekt (86 kg)

### Lett tungvekt (95 kg)

### Tungvekt (over 95 kg)

### Åpen klasse

## Eksterne lenker
* Resultater og profilside  på sports-reference.com
Interpellasjon

En **interpellasjon** er en muntlig eller skriftlig forespørsel fra et medlem av en debatterende forsamling til forsamlingens ledelse eller medlemmer av en regjering. Til forskjell fra et vanlig spørsmål får andre medlemmer delta i debatten.

I et kommunestyre stilles spørsmålet til en representant med direkte politisk ansvar for et visst område. Det kan være formannen i en nemnd eller de kommunevalgte for øvrig som en representant bestemmer.

## Eksterne lenker

* Interpellasjoner i Stortinget, fra nettstedet stortinget.no
Egil Hyldmo

**Egil Hyldmo** (1943–2020) var en norsk journalist, redaktør og forfatter.

Han vokste opp i Vikna og Meldal og tok artium ved Orkdal landsgymnas i 1963.

Han var informasjonssekretær/redaktør i Norsk Ungdom og generalsekretær i Noregs Ungdomslag fra 1972 til 1977, deretter ansvarlig redaktør i *[[Stjørdalingen]]* fra 1977 til 1982.

I 1982 etablerte han *[[Ytringen Avis]]* på Kolvereid, en lokalavis for Ytre Namdalen. I tillegg til å være redaktør og daglig leder, drev han forretningen Ytringen Papir og nærradioen Radio Ytringen. Han var aktiv i Landslaget for lokalaviser inntil han i 1994 ble kjøpt ut av avisen og ble frilans forfatter på fulltid.

Han utgav seks fagbøker for barn og ungdom: om gaupe, bjørn, moskus, ulv og jerv, om Bosnia-Hercegovina, og om Serbia og Montenegro.

Hyldmo ble tildelt Skolebibliotekarforeningens litteraturpris for *Bjørneboka* i 1998 og Landslaget for lokalavisers ærespris i 1991.

## Bibliografi
* *Trønder-gull*, sakprosa (1992)
* *Nok er nok*, sakprosa, Samlaget (1993)
* *Varg i VM*, krim og spenning (1997)
* *Ulveboka*, sakprosa for barn og ungdom (1997)
* *Bjørneboka*. sakprosa for barn og ungdom (1998)
* *Jervboka*, sakprosa for barn og ungdom (2000)
* *Vårt heimland: Bosnia-Hercegovina*, sakprosa for barn og ungdom, Ego media (2006)
* *Våre heimland: Serbia og Montenegro*, sakprosa for barn og ungdom, Ego media (2008)
* *Bacalao de Cuba*, roman (2008)
* *Moskusboka*, sakprosa for barn og ungdom, Ego media (2010)
* *Folket som kunne fly*, sakprosa for barn og ungdom, Ego media (2012)
* *Trønder-gull*, sakprosa, Ego media (2014)
* *Elgboka*, sakprosa for barn. Ego media 2016. ISBN 978-82-9236-113-9

## Referanser
Trond Vernegg

**Trond Vernegg** (født 1958) er en norsk advokat, forfatter og tidligere journalist. 

## Liv og virke
Han har eksamen fra Sandefjord handelsgymnasium fra 1978 og juridisk embedseksamen fra Universitetet i Oslo fra 1985. I studietiden arbeidet han som journalist for *[[Farmand]]*, *[[Frisprog]]*, *[[Se og Hør]]*, *[[Billedbladet NÅ]]* og *[[Dagens Næringsliv]]*. Vernegg har praktisert som advokat og partner i Vislie, Ødegaard & Kolrud DA 1986–1990, Advokatfirma Vogt & Co. DA 1990–1998, Advokatfirmaet de Besche & Co. 1998–2000 og Arntzen de Besche Advokatfirma AS i Oslo 2001–2020.  Fra april 2020  bor han delvis  i Sandefjord som uavhengig rådgiver og styremedlem og er engasjert i organisasjonsarbeid og som forfatter. Verneggs spesialfelt omfatter transaksjoner, selskapsrett og børs- og verdipapirrett. Han har også har hatt en rekke styreverv i næringslivet, og var 2018–2020 styreleder i Alfie Group AS, et selskap innen LegalTech og FinTech. 

I 2020 ble Vernegg saksøkt av en tidligere klient og domfelt for uaktsom advokatrådgivning som påførte klienten et økonomisk tap på 100 millioner kroner.

Vernegg har vært formann i Riksmålsforbundet siden 1990 og er fra 2011 medlem av Det Norske Akademi for Språk og Litteratur og er medlem i Norsk PEN. Vernegg er fra 2009 styremedlem i Thorleif Dahls kulturbibliotek og fra 2017 i A. Wilhelmsen Foundation. Vernegg er nestleder i Forfatterforbundet fra 2020.

Vernegg har forfattet både skjønnlitteratur og sakprosa. Han er medlem av Rivertonklubben.

## Referanser


## Litteratur
* 
* 
*  ISBN 978-82-300-1687-9
* 
* Vernegg, Trond (2018) Dødelig finale. Oslo: Kolofon Forlag. ISBN 978-82-300-1763-0
*Vernegg, Trond (2019) TEKNOSTORM Europa brenner! Oslo: Giutbok.no. ISBN 978-82-303-4292-3
*Vernegg, Trond (2020) En halvfull forsamling. Førti års skjev gange gjennom norsk språkpolitikk. ISBN 978-82-7050-201-1

## Eksterne lenker
*
Judo under Sommer-OL 1992

**Judo under Sommer-OL 1992**. Judo var med på det olympiske programmet for sjuende gang under OL-1992 i Barcelona. For første gangen var det også klasser for kvinner. Det ble konkurrert i fjorten klasser, sju for menn og sju for kvinner. Alle tapende semifinalister fikk bronsemedaljer. Japan ble beste nasjon foran Frankrike, Samveldet av uavhengige stater og Spania alle med to gullmedaljer.

## Medaljer

## Menn
### Ekstra Lettvekt (60 kg)

### Halv-Lettvekt (65 kg)

### Lettvekt (71 kg)

### Lett mellomvekt (78 kg)

### Mellomvekt (86 kg)

### Lett tungvekt (95 kg)

### Tungvekt (over 95 kg)

## Kvinner

### Super-Lettvekt (48 kg)

### Halv-Lettvekt (52 kg)

### Lettvekt (56 kg)

### Lett mellomvekt (61 kg)

### Mellomvekt (66 kg)

### Lett tungvekt (72 kg)

### Tungvekt (over 72 kg)

## Eksterne lenker
* Resultater og profilside  på sports-reference.com
Stengte dører (musikkgruppe)

**Stengte dører** var et hardcore punk band fra Oslo. Stengte dører var et sentralt band i Blitz-miljøet i Oslo.

## Medlemmer
*  Hasse Jørgensen – vokal
* Børre Løvik – Gitar
* Jo Raknes – bass
* Harald Tredal – Trommer

## Diskografi
* Splitt-EP med jugoslaviske Proces (X-port Plater, 1985)
* Sangen om vår vidunderlige verden (Double A Records, 1988)
* Hver dag er en perfekt dag (Double A Records, 1989)
* Alt er alt ingenting er mer (Beri-Beri, 1991) 
* Siste reis EP (Beri-Beri, 1992)
* Siste reis (1992)

## Eksterne lenker
*
Kunsteventyr

**Kunsteventyr** er eventyr som er skrevet av en navngitt forfatter. Disse eventyrene er ofte inspirert av folkeeventyr, men de bærer preg av at de ikke har en forhistorie i muntlig form.

H.C. Andersen er en kjent forfatter av kunsteventyr. I Norge er blant annet Regine Normann og Jonas Lie som er kjent for å ha gitt ut samlingen Trold.

## Eksterne lenker
* Kunsteventyr; fra Bibliotekarstudentens nettleksikon om litteratur og medier (pdf-fil)
Gro Elisabeth Paulsen

**Gro Elisabeth Paulsen** (født 1953) er lektor og var leder av Norsk Lektorlag fra mars 2003 til november 2015.

Hun er født og oppvokst i Rygge i Østfold og er utdannet cand. philol. (nordisk hovedfag, tysk mellomfag, religionshistorie mellomfag og psykologi grunnfag). Paulsen har arbeidet i videregående skole siden 1979, først på Raufoss og siden 1999 ved Tranberg videregående skole i Gjøvik.

## Referanser
Judo under Sommer-OL 2000

**Judo under Sommer-OL 2000**. Judo var med på det olympiske programmet for niende gang i OL-2000 i Sydney. Det ble konkurrert om fjorten olympiske titler, sju klasser for menn og sju for kvinner. Alle tapende semifinalister fikk bronsemedaljer. Japan ble beste nasjon med fire gullmedaljer foran Frankrike, Cuba og Kina alle med to.

## Medaljer

## Menn
### Ekstra lettvekt (60 kg)

### Halv lettvekt (66 kg)

### Lettvekt (73 kg)

### Lett mellomvekt (81 kg)

### Mellomvekt (90 kg)

### Lett tungvekt (100 kg)

### Tungvekt (over 100 kg)

## Kvinner

### Superlettvekt (48 kg)

### Halv lettvekt (52 kg)

### Lettvekt (57 kg)

### Lett mellomvekt (63 kg)

### Mellomvekt (70 kg)

### Lett tungvekt (78 kg)

### Tungvekt (over 78 kg)

## Eksterne lenker
* Resultater og profilside  på sports-reference.com
TV-prisen

**TV-prisen** er Riksmålsforbundets pris for fremragende språkbruk på fjernsyn som har blitt utdelt årlig siden 2003. Prisen har sine røtter i Lytterprisen, som ble opprettet i 1960 og utdelt for både radio og fjernsyn. Lytterprisen ble i 2003 delt i en pris for radio, som beholdt navnet Lytterprisen, og en ny pris for fjernsyn, TV-prisen.

TV-prisen deles ut sammen med Lytterprisen og presseprisen Gullpennen på et felles arrangement for Riksmålsforbundets mediepriser.

## Prisvinnere
*2003 – Trond-Viggo Torgersen
*2004 – Anne Sandvik Lindmo
*2005 – Petter Schjerven
*2006 – Einar Lunde
*2007 – Anne Grosvold
*2008 – Noman Mubashir
*2009 – Stian Barsnes-Simonsen
*2010 – Nadia Hasnaoui
*2011 – Knut Nærum
*2012 – Vår Staude
*2013 – Davy Wathne
*2014 – *[[Team Bachstad]]*
*2015 – Line Andersen 
*2016 – Yama Wolasmal 
*2017 – Hans Olav Brenner
*2018 – Nina Owing
* 2019 – Tonje Steinsland
* 2020 – Torstein Bae
* 2021 – Rima Iraki
* 2022 – Sturla Dyregrov
* 2023 – Pernille Sørensen
* 2024 – Sidsel Wold, NRK
* 2025 – Cecilie Langum Becker

## Referanser
Stephen Spender

**Stephen Spender** (født 28. februar 1909 i London, død 16. juli 1995) var en britisk forfatter som skrev poesi og prosa. Diktene hans var ofte preget av hans følelser for andre mennesker. Han jobbet også som redaktør i en avis fra 1953 til 1967 og var professor i engelsk litteratur og språk på 1970-tallet.

## Referanser


## Eksterne lenker
* 
* 
*
Birthe Backhausen

**Birthe Backhausen** (født 20. januar 1927, død 18. november 2005) var en dansk skuespiller.

## Liv og virke
Hun startet som «balletbarn» på Det kongelige Teater og var siden balletdanser der.

Sin egentlige skuespillerutdannelse fikk hun på Odense Teater og ble uteksaminert i 1951.
Senere ble hun engasjert på teatre i både Århus og København. I 1970 medvirkedet hun i rockmusicalen Hair på Gladsaxe Teater.

Opp gjennom 1970-tallet gjorde hun seg bemerket som revyskuespiller på Rottefælden i Svendborg.

Hun fikk en rekke TV-roller, den mest kjente som fru Skjold-Hansen i serien *[[Matador (tv-serie)|Matador]]*. 

Fra 1949 og til hans død i 1960 var Birthe Backhausen gift med Helge Rungwald, teatersjefen på Odense Teater.

Hun ble begravet på Vestre Katolske Kirkegård i København.
## Filmer
Hun medvirket i seks filmer:

* *I gabestokken* – 1950
* *Charly & Steffen* – 1979
* *Kvindesind* (film) – 1980
* *Elvis Hansen – en samfundshjælper* – 1988
* *Ved vejen* – 1988
* *[[At kende sandheden]]* – 2002

## Referanser


## Eksterne lenker
*
New Jersey City University

**New Jersey City University** er et delstatseid universitet i Jersey City i delstaten New Jersey, USA. Det ble opprettet i 1927.

Ved universitetet var det 8&nbsp;523 studenter og 627 vitenskapelig ansatte i 2006, og samme året var skolepengene US$ 7&nbsp;537 for studenter folkeregistrert i delstaten New Jersey. Studiene gis opp til mastergradsnivå.

## Referanser


## Eksterne lenker
*
Judo under Sommer-OL 2008

**Judo under Sommer-OL 2008**. Judo var med på det olympiske programmet for ellevte gang under OL-2008 i Beijing. Konkurransene ble gjennomført i perioden 9. til 15. august. Det ble konkurrert om totalt fjorten olympiske titler, sju vektklasser for menn og sju for kvinner. Japan ble beste nasjon med fire gullmedaljer foran Kina med tre.

## Medaljer

## Medaljører
### Menn

### Kvinner

## Eksterne lenker
* Resultater  på sports-reference.com
New Jersey Institute of Technology

**New Jersey Institute of Technology** (eller **NJIT**) er et delstatseid universitet i Newark i delstaten New Jersey, USA. Det ble opprettet i 1881 som Newark Technical School.

Universitetets fakulteter per 2006 har utgangspunkt i følgende kurs og fakultetsdannelser (oppstartsår angitt i parentes):
* Newark College of Engineering (1920) 
* New Jersey School of Architecture (1975) 
* College of Science and Liberal Arts (1982) 
* School of Management (1988) 
* Albert Dorman Honors College (1994) 
* College of Computing Sciences (2001)

Ved NJIT var det 8209 studenter og 646 vitenskapelig ansatte i 2006. Skolepengene lå i 2006 på US$ 10.506,- for studenter registrert som bosatt i delstaten New Jersey. Universitetet tilbyr studier opp til doktorgradsnivå.

## Referanser


## Eksterne lenker
*
Colegio Mateus Ricci

**Colegio Mateus Ricci** (kinesisk: 利瑪竇中學) er en katolsk privatskole i Macao. Den ble opprettet i 1955 og er tilknyttet jesuittordenen. Skolen har elever fra førskolealder til collegenivå, i alt ca. 1.900 elever. 

Den ligger sentralt i gamlebyen på Macaohalvøya, rett ved St. Paulskirkens ruiner.
National-Louis University

** National-Louis University** er et privat, ikke-kommersielt fler-campus universitet i Chicago i delstaten Illinois, USA. Det ble opprettet i 1886 som Miss Harrison's Training School, og har en sterk tradisjon for spesialisering i lærerutdanning. 

Tidligere navn på institusjonen omfatter Chicago Kindergarten College og National Kindergarten College. Modellen for undervisning og didaktikk er inspirert av organisasjonen Parent-Teacher Association (PTA), som tror sterkt på foreldreengasjement i skolen. 

Ved universitetet var det 7&nbsp;345 studenter og 284 vitenskapelig ansatte i 2006, og samme året var skolepengene US$ 17&nbsp;760 for alle studenter. Studiene gis opp til doktorgradsnivå.

## Referanser


## Eksterne lenker
*
Mauser M1910

**Mauser 1910** er en liten halvautomatisk single-action pistol kamret i kaliber 6,35 mm (.25 ACP), designet av våpenprodusenten Mauser

## Historie
Våpenet ble introdusert i 1910, derav navnet. I 1914 kom en oppdatert litt større modell i kaliber 7,65 x 17 mm Browning (.32 ACP), og våpenet fikk da navnet Mauser 1914. I 1934 kom det en ny versjon med en annen skjefteform, med mer kurve på baksiden av skjeftet, og denne fikk navnet Mauser 1934.

## Bruk
Pistolene var populære blant tyske offiserer under den andre verdenskrig, og store mengder gikk bl.a til den tyske Kriegsmarine og Luftwaffe. Etter krigen var det store mengder igjen av disse pistolene i Norge, og modellene ble brukt av det norske Politi i lang tid frem til de skiftet til Smith & Wesson revolvere på slutten av 70-tallet.

## Kilder
* Modern Firearms

## Eksterne lenker
*
Flaskebekk

**Flaskebekk** er et strøk og en grunnkrets i Nesodden kommune i Akershus med skog og villabebyggelse. Flaskebekk ligger på nordvestsiden av Nesodden, med utsikt over Oslofjorden, mot Oslo, Bærum og Asker. Området grenser mot Tangen i nord, Bjørnemyr i sør, og Skoklefall i øst. 

Flaskebekksenteret er et lite, lokalt senter med kafé, restaurant, dagligvarebutikk, frisørsalong, jernvare, bensinstasjon, kunstbutikk, dyrlege og en skobutikk.

Strandpromenaden er en del av Flaskebekks strandlinje. Langs promenaden er det en lang rekke badehus, samt badeplasser ved bryggene Nordre Flaskebekk, Søndre Flaskebekk og Sjøstrand. Litt lenger sør finnes øyene Kavringen og Ildjernet. På Kavringen er det marina med kiosk, båtartikler og mulighet for å fylle drivstoff. Marinaen opplever ofte store bølger fra store skip som passerer på fjorden like utenfor.

Flaskebekk har i hovedsak tilhørt Skoklefall gård (gnr. 2 i Nesodden), mens deler av området var under Nesoddtangen gård (Gnr 4). Flaskebekktjernet er oppdemmet og tidligere var det isdrift på tjernet vinterstid. I dag har en rekke eiendommer sommervann fra tjernet. Det kan kun brukes til hagevanning og vasking. Flaskebekktjernet drenerer til Sjøstrandbekken, men har også et mindre utløp til Skoklefalltjernet. Før oppdemming til isdriften hadde tjernet et opprinnelig utløp, som ble kalt Flaskebekken. Dette navnet skal ha kommet av at vannkvaliteten var god nok til at seilskutene på 16- og 1700-tallet fylte opp vannbeholdningen her før langfart.

I sørenden av Flaskebekktjernet finner man Brattbakken, en av svært få alpinbakker i Follo. Den har knappe 60 meters høydeforskjell over drøyt 400 meters lengde.

Under den andre verdenskrig ble radiosenderen *Corncrake* («åkerrikse») flyttet fra Sandvika til et sommerhus på Flaskebekk, der intetanende tyske soldater hjalp til med frakten av  det blytunge radiomateriellet. Her fikk de norske agentene Leif Kyrre Karlsen og Ivar William Wagle daglig kontakt med London. Motstandskvinnen Anne Marie Breien fikk vite om den planlagte aksjonen gjennom sin kontakt med Gestapo-mannen Siegfried Fehmer, og advarte Milorg-ledelsen den 4. juli 1944. Meldingen kom for sent. Fehmer rykket ut med 8 Gestapo-menn og 40 mann fra et luftvernkompani ved Flaskebekk. Ved 18-tiden meldte de tyske radiopeilerne at radiostasjonen begynte å sende, og Fehmer trengte inn i huset signalene kom fra. Selv ble han skutt gjennom hodet, men overlevde. De norske agentene brøt seg ut av bygget, men ble drept like etter av den tyske dekningsstyrken.

Et skipsfunn (sunket skip) utenfor Flaskebekk/Sjøstrand er tatt inn «Riksantikvarens liste over kulturminner».

## Referanser


## Kilder
* Hjalmar Berner:Nesodden herred. Bidrag til bygdens historie Fulltekstutgave på NBdigital
Skoklefall

**Skoklefall** ligger nord på Nesodden i Akershus, midt på halvøya. Det grenser til Berger i sør, Flaskebekk i vest, Tangen/Granholt i nord og Ursvik i øst. På Skoklefall finnes dagligvarebutikk, frisør og Skoklefall kirke. På Skoklefall finner man også Steinerskolen på Nesodden.
Skoklefald het tidligere Glemmege. I 1349 ble atkomstbrev og fiskerett I Glennelaget gitt til Hovedøya kloster. Denne retten lå under Glenne, ikke Glemmege: her har det vært feil avskrift I Akershus registeret.

Den gamle driftsbygningen fra **Skoklefall gård**, som har gitt navn til området, finnes idag på Follo museum ved Drøbak.

## Referanser


## Se også
* Skoklefallsdagen
New Mexico State University

**New Mexico State University** er et delstatseid universitet i Las Cruces i delstaten New Mexico, USA. Det ble opprettet i 1888 som Las Cruces College, med fokus på landbruksfaglige studier. I 1889 skiftet navnet til New Mexico College of Agriculture and Mechanic Arts. Dagens navn og universitetsstatus ble gitt i 1960.

Det forskes og gis undervisning i romrelaterte disipliner i samarbeid med NASA.

Skolene og collegene ved *NMSU* er:
*College of Agriculture & Home Economics
*College of Arts & Sciences
*College of Business
*College of Education
*College of Engineering
*College of Extended Learning
*College of Health & Social Services
*College of Honors

Universitetet rommet i 2006 16 415 studenter og 908 vitenskapelig ansatte, og samme år var skolepengene 4 230 dollar for studenter folkeregistrert i New Mexico. Studiene gis opp til doktorgradsnivå.

Universitetet har en egen Agriculture Experimentation Station, og blomster- og krydderarter frembrakt her går under betegnelsen *NuMex*.

## Referanser


## Eksterne lenker
*
Judo under sommer-OL

**Judo under sommer-OL**. Judo kom med på det olympiske programmet første gang i 1964 i Tokyo, da kun for menn. Sporten har siden vært med i alle påfølgende sommerleker med unntak for OL-1968 i Mexico by. Kvinner deltok for første gang under OL-1992 i Barcelona  

## Medaljefordeling

## Eksterne lenker
* Resultater og profilside på sports-reference.com
* Resultater på Olympedia.org
Bjørnåsbatteriet

**[[Bjørnåsbatteriet]]**, i nyere tid også omtalt som *Thorbjørnrød skanse*, er en artilleristilling anlagt for fire kanoner som ligger på Bjørnåsen nordøst for Moss sentrum. Batteriet var ett av mange fort og skanser som ble etablert på Østlandet fra slutten av 1890-tallet som ledd i arbeidet med å løsrive Norge fra unionen med Sverige. 

Arbeidet med å bygge Bjørnåsbatteriet startet i 1901. Batteriet var ferdig i 1902 og utgjorde da den nordre del av den såkalte Indre Forsvarslinie, som var avlagt i en nordvendt hake fra Sarpsborg, over Greåker via Råde til Moss.

Under Bjørnåsbatteriet hørte Verkshøiden batteri, anlagt med seks nødtørftige feltstandplasser, på høyden ovenfor Moss verk (Peterson).

Bjørnåsbatteriet med det underlagte Verksbatteriet skulle dekke området mellom Vansjø og kysten. Verksbatteriet hadde også bestrykning av sjømål i Værebukta og Mossesundet som oppdrag i samarbeid med Orkerødbatteriet på Jeløy. Den samlede lengden til batteriet var på omtrent 50 meter, fordelt på to plan. Batteriet hadde fire standplasser som var klargjort for 10,5&nbsp;cm kanoner. Brystvernet var omtrent 70&nbsp;cm høyt. På hver side av dette finnes små dekningsrom med ammunisjonsnisjer.

Batteriet mistet sin taktiske hensikt ved inngåelse av den svensk-norske ikke-angrepspakt i 1915, og ble endelig nedlagt som forsvarsverk ved omlegging av vårt nasjonale artilleri i 1916.

Bjørnåsbatteriets Instruksbok med vedlagte Håndtabell med Fotografier er bevart og finnes i Forsvarsmuseets bibliotek (Sak: 623.19481 1)

## Eksterne lenker
* 
*  Landskapsvern for Bjørnåsbatteriet
* 
*
Liste over episoder av Supernatural

***[[Supernatural]]*** er en amerikansk TV-Serie skapt av Eric Kripke som først ble sendt 13. september 2005. Serien følger brødrene Sam (Jared Padalecki) og Dean Winchester (Jensen Ackles) mens de reiser gjennom USA på jakt etter overnaturlige skapninger. Hovedfiendene deres i serien er demoner. I begynnelsen jakter brødrene på demonen Azazel, som drepte deres mor, og senere Lilith, som holder kontrakten for Deans sjel og som prøver å frigjøre Lucifer. I den femte sesongen kjemper brødrene mot en fallen engel som ønsker å starte apokalypsen. Serien låner i stor grad fra folkehistorie og urbane legender, samt paganisme og kristen mytologi.

I USA ble den første episoden vist den 13. september 2005. Den første sesongen ble vist på The WB, og senere på The CW. Den syvende sesongen begynte den 23. september 2011.

## Serieoversikt

## Episoder
I listene under representerer det første nummeret episodens plass i hele serien. Det andre nummeret representerer episodens plass i sesongen. Seertallene representerer antallet personer i USA som så episode på utgivelsesdagen i millioner.

### Sesong 1: 2005-2006

### Sesong 2: 2006–2007

### Sesong 3: 2007–2008

### Sesong 4: 2008–2009

### Sesong 5: 2009–2010

### Sesong 6: 2010–2011

### Sesong 7: 2011–2012

### Sesong 8: 2012-2013
Den 3. mai 2012 annonserte The CW at en åttende sesong av *Supernatural* ville utgis. Sera Gamble slutter som produsent, og Jeremy Carver tar over.

### Sesong 9: 2013-2014

### Sesong 10: 2014-2015

### Sesong 11: 2015-2016

### Sesong 12: 2016-2017

### Sesong 13: 2017-2018

### Sesong 14: 2018-2019

### Sesong 15: 2019-2020
Det er annonsert at sesong 15 blir den siste sesongen av supernatural. 

## Referanser


## Eksterne lenker
*
KMS

**Knowledge Management System** (**KMS**) er et hypermediesystem som ble utviklet på 80-tallet. Det var en kommersiell utgave av det tekstbaserte ZOG systemet, som ble utviklet på Carneige Mellon University. ZOG er kjent for å ha håndtert en av de største pre-Web hypermedie strukturer.

## Datamodell
En KMS database består av en rekke frames, som har en fast størrelse på 1132 x 805 piksler. Et frame er igjen oppbygget av items, som er enheter av tekst, bilder og grafikk som kan plasseres fritt på frames. KMS er bygget opp som en hierarkisk trestruktur, hvor frames grupperes i framesets og et frame hierarki er bygget opp med links (tree items). Det er enkelt å navigere frem og tilbake i treet, ved hjelp av en lett tilgjengelig back funksjon. Det benyttes en fil per frame i hierarkiet, disse er som sagt gruppert i framesets, og databasen kan inneholde så mange framesets som det er lagringsplass til. Man har og mulighet til å lage programmer i KMS som da typisk tok framesets som input og gav framesets som output. Et link i KSM var innleiret som i WWW. Et link er altså en attributt på et item, og det finnes tre link-typer: tree item (alminnelig linket item), annotation item (kan gå på tvers av trærne), og action item (kjører et program). Man linket da fra et item (source) til en frame (destination).

## Interface
Systemet bygger på WYSIWYG-prinsippet. En typisk side opptar en halv frame, så to frames vises ved siden av hverandre i default view. Det er ingen mulighet for scrolling, fordi all informasjon er synlig på skjermen på en gang. Det kan minne om en slide i PowerPoint presentasjoner.
Et mål med KMS var å lage en mest mulig effektiv brukergrenseflate. Dette ble gjort ved å bruke en kontekstsensitiv mus med tre knapper. Dvs. knappenes betydning endret seg alt etter hvor man pekte, noe som ble vist i en slags tabell under musepekersymbolet. Dette gjorde blant annet at man meget hurtig kunne opprette links, kun med ett museklikk. Det var også hurtig å følge links med ”GoTo” funksjonen som kom frem når man holdt musen over linket. Den tidligere nevnte back-funksjonen var også en slik funksjon. Man kunne altså bevege seg meget hurtig mellom de forskjellige frames. Så mye som 90% av alle funksjoner kunne utføres med enkle museklikk.

## Samarbeidstøtte
KSM hadde også god støtte for samarbeid. Man hadde mulighet for å ”fryse” en frame og lagre dette, slik at man senere kan gå tilbake til denne utgaven/versjonen.  De brukte noe kalt optimistisk concurrency kontroll for å unngå locking. Fordi det var meget lite sannsynlig at to arbeidet på samme frame samtidig, lot de være å låse en frame dersom noen arbeidet med den, så var det heller opp til den brukeren som endret et allerede endret frame, å få disse to versjoner flettet sammen. Det var mulig å beskytte frames ved å sette rettigheter på dem, men det ble sjeldent brukt.
New York Institute of Technology

**New York Institute of Technology** (forkortet **NYIT**) er et privat universitet med hovedcampus i Old Westbury på Long Island i delstaten New York i USA. Det er ytterligere en campus på Long Island og en på Manhattan. Ved Ellis College gis det online fjernundervisning.

NYIT ble opprettet i Brooklyn i 1955. Skolene omfatter:
* School of Architecture and Design
* School of Education and Professional Services
* School of Engineering and Computing Sciences
* School of Health Professions, Behavioral, and Life Sciences
* NYIT School of Management
* College of Arts and Sciences
* New York College of Osteopathic Medicine (NYCOM)
* Ellis College (fjernundervisning)

Ved universitetet var det 11&nbsp;404 studenter og 849 vitenskapelig ansatte i 2006, og samme året var skolepengene 20&nbsp;358 dollar for alle studenter. Studiene gis opp til doktorgradsnivå.

NYITs Computer Graphics Lab regnes som en av de fremste forskningsinstitusjonene innen computerstyrt grafisk produksjon i verden, og grunnleggeren Edwin Catmull grunnla senere Pixar.

## Referanser


## Eksterne lenker
*
Benny Fransen

**Benny Fransen** er en filmfigur som er kjent fra filmene om Olsenbanden og Olsenbanden Jr.. 

Benny er andremann i rekken og lever livet alene. Han er iført hatt, en rosa skjorte, hvitt slips, brunrutete dressjakke, brune bukser, brune sko og signalgule strømper. Han faste uttrykk er *helmaks!* og *[[bingo]]!*. Benny er den som på en måte binder sammen *kollegene* Egon Olsen og Kjell Jensen. 

## Olsenbanden
I den første filmen er Benny sammen med fotomodellen Ulla, som han senere får et barn med. Videre i filmserien er Benny ungkar og sover ofte på sofaen til Kjell og Valborg Jensen. I film nummer fire treffer han Ragna på enkeball i Rosekjelleren. Hun er datter til en kjøpmann. De forlover seg, men når Benny i et selskap hos Kjell får høre at svigefaren Qvist har stor gjeld, går forlovelsen fort over. Benny har levd et trist liv sammen med sin bror Harry Fransen (Dynamitt-Harry) som kun har hatt en ste-tante å støtte seg til. Benny er bandens faste sjåfør og får så hatten passer av Egon når han har glemt å fylle tanken. Etter livet som en kjent forbryter startet Benny transport- og taxiselskapet Bennys tut og kjør, helt til han finner plassen sin i banden, som senere flytter til Spania og lever rikt resten av livet.
Neolamprologus olivaceous

***Neolamprologus olivaceous*** er en art i gruppen ciklider. Det er en ferskvannsfisk som er endemisk til Den demokratiske republikken Kongo. Den kan bli opptil 7 cm lang.

I akvarium foretrekker den en temperatur på 22-25 °C, en pH mellom 8,0 og 9,5, og en hardhet på 15-25 °dH.

## Eksterne lenker
*
Liste over episoder av Dexter

***[[Dexter_(TV-serie)|Dexter]]*** er en amerikansk TV-Serie som først ble sendt 1. oktober 2006. De har fullført sesong 5, og returnerer med en ny sesong i september 2011. Totalt har det blitt sendt 60 episoder. 

## Sesongene

### Sesong 1

### Sesong 2

### Sesong 3

### Sesong 4

### Sesong 5
Taekwondo under Sommer-OL 2004

**Taekwondo under Sommer-OL 2004**. Taekwondo var med som olympisk sport for andre gang i OL-2004 i Athen. Det ble konkurrert om totalt åtte olympiske titler, fire vektklasser for kvinner og fire for herrer. Kinesisk Taipei ble beste nasjon foran Sør-Korea og Kina, alle med to gullmedaljer.

## Medaljer

## Menn
### 58 kg

### 68 kg

### 80 kg

### over 80 kg

## Kvinner
### 49 kg

### 57 kg

### 67 kg

### over 67 kg
North Carolina Agricultural and Technical State University

**North Carolina Agricultural and Technical State University** er et delstatseid teknologisk universitet i Greensboro i delstaten Nord-Carolina, USA. Det ble opprettet av delstaten i 1891 under navnet *The Agricultural and Mechanical College for the Colored Race*, og er såkalt historisk svart lærested. Lærestedet er en av de institusjonene i USA som utdanner flest afroamerikanske ingeniører.

I februar 1960 organiserte førsteårs-studentene Ezell Blair (Jibreel Khazan), Joseph McNeil, Franklin McCain, og David Richmond (the Greensboro Four) en sit-in på segregerte, hvite lokaler og startet på den måten det som kom til å bli 1960-årenes kamp mot segregering og raseskille i Sørstatene.

Ved universitetet var det 11&nbsp;098 studenter og 495 vitenskapelig ansatte i 2006, og samme året var skolepengene US$ 3&nbsp;872 for studenter folkeregistrert i delstaten. Studiene gis opp til doktorgradsnivå.

Blant tidligere studenter finner vi borgerrettsforkjemper og prest Jesse Jackson, og hans sønn Jesse Jackson jr. som sitter i Kongressen for Demokratene. Videre finner vi al-Qaida-lederen Khalid Sheikh Mohammed som var en av planleggerne bak angrepet på amerikanske mål 11. september 2001.

## Se også
*University of North Carolina

## Referanser


## Eksterne lenker
*